**Эссе «Мен тәрбиешімін»**

Тәрбиеші – жай ғана мамандық емес. Ол адам бағдарын жасаушы, келешек ұрпақтың жанар сәулесі мен көзі. Бұл сөздің астында тәрбиеші мамандығының үлкен жауапкершілік иесі екендігінің айқындап тұр.Тәрбиеші болу мен үшін тек жұмыс, міндет қана емес, осы жұмыс арқылы мен өмір сүріп жатқанымды сезінемін. Бұл жанымның жайы, өмірімнің ерекше мәні. Тәрбиеші-балаға бағыт-бағдар, тәлім-тәрбие беретін отбасынан кейінгі екінші анасы. Тәрбиеші болу –айтуға ғана оңай шаруа болғанымен, бұл мамандықтың қоғам үшін қаншалықты маңызы барын сол кәсіпті таңдаған, осы жолда еңбек етіп, тер төгіп жүргендер ғана түсінеді.

«Қазақстандықтардың әл-ауқатының өсуі: табыс пен тұрмыс сапасын арттыру» атты 2018 жылы Елбасымыз Н.Ә Назарбаев Қазақстан халқына жолдауын білім беруде 4К моделіне: креативтілікті, сыни ойлауды дамытуға, коммуникативтілік пен командада жұмыс істеуінде ерекше көңіл бөлінуі керек.

Мектепке дейінгі тәрбие мен оқытудың жаңартылған үлгілік оқыту бағдарламасында балалардың үнін тыңдап, ойын түрлерін дұрыс ұйымдастырып, жетелеуші сұрақтарды дұрыс қоя білгенде, SMART мақсатқа жетуге тәрбиешінің тікелей міндеті болып табылады. Менің ойым бойынша, алдымыздағы әрбір бала қайталанбас бір ғажайып әлем, сол әлемді балаларға жан-жақты зерттеп бақылауға болатынын сөйлеу, ойлау, қоршаған ортаны тану дағдыларын қалыптастыруда нәтижеге жету үшін тиімді әдіс-тәсілдерді қолдана білу.

Мен-тәрбиешімін өзім таңдаған мамандығымнан қателеспегенімді білемін. Балалардың жарқын жүзі мен күлкісі, ата-аналарымның ықыласы мен ризашылығы, алғысы соның белгісі дегім келеді. Әр балам баға жетбес байлықтарым десем артық болмас. Әр бала балабақшаға келгенде, өзін еркін ұстай білсе, балабақшадан жылулықты сезінсе, өз үйіндей санаса, ол тәрбиешінің зор еңбегімен ықыласы, балаларға деген махаббаты. Балабақшадағы әр бала бүгінгі ұрпақ, ертеңгі келешек. Білім беру сапасын жақсартудың бірден-бір жолы-оқытудың заманауи әдістерін қолдану.Қиындығы мен қызығы, ауыртпалығы мен жауапкершілігі қатар жүретін осы еңбектің жолындағы педагогикалық ұстанымы. Мен өз ісімді шеберлікпен атқарып, балабақшадағы тәрбиешілердің заман талабына сай білімдерін жетілдіріп, шығармашылық қабілеттерін дамыту қолымнан келгенше көмектесуге тырысамын.

Қорыта келгенде өз мамандығымды терең меңгеріп үздік тәрбиеші болып қалыптасып, жоғары нәтижелі жетістіктерге қол жеткізетініме сенімдімін. Еңбек жолымда балаларға мейірім төге отырып, өмірге деген қызығушылығын оятуға, адамгершілікке, бір-біріне деген сүйіспеншілікке және оларға жауапты екенімді еш уақытта да естен шығармаймын. Жай ғана біліммен сусындатып қоймай, бүлдіршіндерді жан-тәнімен сүйе алатын тәрбиеші ғана нағыз маман дер едім.